**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 3401/1919/14.06.2019

**PROIECT DECIZIA ETAPEI DE ÎNCADRARE**

**Nr. \_\_\_\_ din 14.06.2019**

Ca urmare a solicitării de emitere a acordului de mediu adresate de **S.C. METAPLAST S.R.L.**,cu sediul în municipiul București, str. Răcari, nr. 5, înregistrată la Agenția pentru Protecția Mediului (APM) Dâmbovița cu nr. 3401 din 01.03.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 23.05.2019 că proiectul **”*Reabilitare, reamenajare interioara si extindere cu scara si pavilion de joaca la cladirea existenta P+1+M, modificare fatade, amenajare curte pentru copii, schimbare destinatie din hotel in gradinita + after school, imprejmuire, retele”***, propus a fi amplasat în orașul Titu, str. Gării, județul Dâmbovița **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare** in procedurade evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Terenul, in **suprafata totala de 1690 mp**, pe care sunt amplasate constructiile este situat in orasul Titu, judetul Dambovita, pe strada Garii, nr. FN.

Pe teren se afla o cladire P+1+M, cu destinatia initiala de comert-hotel, rezultata din extinderea si etajarea unei constructii de dimensiuni mai reduse. Cladirea actuala este notata in actul cadastral cu **70958-C1** constructie P+1+M cu **S. constr. = 337** **mp si S desf. = 891 mp + 120 mp Pavilionul de joaca pt copii**.

Se doreste modificarea functiunii actuale in gradinita si after-school si modificarea corespunzatoare a fatadelor. De asemenea, se propune, conform normelor in vigoare, un pavilion de joaca pentru copii acoperit-deschis, in legatura cu cladirea si o scara de evacuare exterioara.

**Cladirea existenta va ramane dupa modificari in conturul actual.**

In urma releveului s-a constatat ca in cladirea actuala se gasesc urmatoarele functiuni :

* La parter - hol acces, casa scarii cu acces si direct din exterior, spatii de receptie, grup sanitar pe sexe, sala de consumatie, spatiu pt anexele tehnice.
* La etajul 1 - camere de hotel cu baie.
* La mansarda, camere de hotel cu baie. In constructie nu au fost definitivate toate compartimentarile. Peretii de compartimentare si umplutura in constructie sunt din Porotherm si partial rigips .

Pentru **reabilitarea si reamenajarea cladirii se propune** inlaturarea partiala a unor elemente de compartimentare permise de expertiza de rezistenta, pentru o refunctionalizare corespunzatoare a noilor spatii cerute de beneficiar.

Pentru refunctionalizare, **in Cladirea P+1+M,** se propune:

* **La parter** - hol acces cu windfang, birou paza si camera filtru-vestiar cu dulapuri si banci pentru copii pe latura de Nord, scara, grup sanitar pentru copii (dimensionat si dotat conform normelor in vigoare, 4 cabine de Wc, 7 lavoare), oficiu pentru primirea alimentelor prin catering, o sala de mese pentru copii (dotata si cu acces direct din exterior), o clasa pentru Grupa mica cu capacitate de cca. 15-20 copii, mic oficiu-depozit si un spatiu tehnic cu acces propriu din exterior si suprafete de decomprimare.
* **La etajul 1** se propune un coridor de acces la spatiile de invatamant si la evacuari, grup sanitar pentru copii (7 cabine de wc si 8 lavoare), un mic oficiu de etaj, spatiu destinat educatoarelor (cu grup sanitar propriu), o incapere-laborator de limbi straine pentru cca. 15 copii, o incapere pentru Grupa mijlocie pentru 15-20 de copii si un spatiu complex destinat Grupei mari pentru cca. 15-20 de copii.

- **La mansarda** se amplaseaza spatiul pentru after-school: coridor intre spatiile utile si cele doua scari de evacuare, grupuri sanitare pe sexe (3 cabine wc, 4 lavoare la fete, 2 cabine wc, 3 pisoare, 2 lavoare la baieti), laborator de limbi straine pentru 15-18 copii, spatiu complex destinat cadrelor didactice (cu grup sanitar propriu), clasa cu capacitatea de cca. 20 de copii si clasa complexa (se poate compartimenta), pentru cca 25-30 de copii.

Spatiul tehnic de la parter (C.T., hidrofor, etc.) este dimensionat corespunzator si are suprafata de decomprimare ceruta de norme.

La exterior, pe latura de Vest se va amplasa o scara exterioara de evacuare pe structura metalica, accesibila din etajul 1 si mansarda, precum si pavilionul acoperit-deschis de joaca pentru copii, cu legatura acoperita cu cladirea existenta.

FINISAJELE propuse sunt adecvate functiunii propuse cladirii:

In spatiile de invatamant,instruire si joaca pentru copii se propun la pardoseli, parchet stratificat de calitate la parter, etajul 1 si mansarda, iar la pereti si tavane se propun zugraveli lavabile si placaje decorative ignifugate, gresie antiglis la pardoseli, faianta la pereti la h = 160 cm. In spatiile anexe si grupurile sanitare se propun: gresie antiglis la pardoseli, faianta la pereti la h= 160 cm, zugraveli lavabile la tavane. La toate spatiile, in functie de destinatie se propun usi si pereti rezistenti la foc conform Scenariului de Securitate la Incendiu.

Peretii de compartimentare vor fi din zidarie, cu exceptia celor de la grupurile sanitare unde vor fi de gipscarton (alb sau verde unde se recomanda) pe schelet metalic, cu miez fonoizolant.

**Spatiul exterior** va fi amenajat ca parc de joaca, cu aparate specifice varstei utilizatorilor si se va acorda o atentie deosebita materialelor pentru alei si plantatiilor (joasa si medie inaltime). Tot in acest spatiu se va amplasa un pavilion de joaca acoperit-deschis,cu Sconstr. = 120 mp, cu structura de rasinoase si in legatura acoperita cu cladirea.

**STRUCTURA:** Structuraeste mixta,pe cadre si pe zidarie portanta cu termosistem . Planseele sunt din B.A. la etaj 1 si 2 iar la mansarda din rigips pe structura metalica.

Se propune pastrarea actualei structuri si usurarea acesteia prin indepartarea unor compartimentari si a unor zidarii de interior. Pentru acoperire se propune pastrarea actualei sarpante de rasinoase (se propune ignifugarea lemnariei) cu invelitoare de tigla metalica tip LINDAB .

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 18/18.02.2019, terenul este situat în intravilanul orasului Titu, proprietate privata a SC METAPLAST SRL.; categoria de folosință: intravilan curti constructii.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea temporara a materialelor de construcţie şi a deşeurilor rezultate se va face în zone special amenajate fără să afecteze circulaţia în zonă; deseurile din constructii si desfiintari, stocate temporar vor fi predate la firme autorizate pentru valorificarea/eliminarea acestora;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.**,  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.**,  Elena **IVAȘCU** | consilier C.F.M., Elena Raluca **COMAN** |